CELEX: 62013TA0185
Language: sk
Date: 2014-09-11 00:00:00
Title: Vec T-185/13: Rozsudok Všeobecného súdu z  11. septembra 2014 – Continental Wind Partners/ÚHVT – Continental Reifen Deutschland (CONTINENTAL WIND PARTNERS) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva CONTINENTAL WIND PARTNERS — Skoršia medzinárodná obrazová ochranná známka Continental — Relatívny dôvod zamietnutia — Pravdepodobnosť zámeny — Podobnosť označení — Článok 8 ods. 1, písm. b) nariadenia (ES) č. 207/2009 — Čiastočné zamietnutie zápisu“ )

27.10.2014   
            
            
               SK
            
            
               Úradný vestník Európskej únie
            
            
               C 380/10
            
         Rozsudok Všeobecného súdu z 11. septembra 2014 – Continental Wind Partners/ÚHVT – Continental Reifen Deutschland (CONTINENTAL WIND PARTNERS)
   (Vec T-185/13) (1)
   
   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva CONTINENTAL WIND PARTNERS - Skoršia medzinárodná obrazová ochranná známka Continental - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1, písm. b) nariadenia (ES) č. 207/2009 - Čiastočné zamietnutie zápisu“))
   2014/C 380/12
   Jazyk konania: nemčina
   
      Účastníci konania
   
   
      Žalobca: Continental Wind Partners LLC (Wilmington, Delaware, Spojené štáty) (v zastúpení: O. Bischof, avocat)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Pohlmann, splnomocnený zástupca)
   
      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Continental Reifen Deutschland GmbH (Hannover, Nemecko) (v zastúpení: S. Gillert, K. Vanden Bossche, B. Köhn-Gerdes a J. Schumacher, avocats)
   
      Predmet veci
   
   Žaloba podaná proti rozhodnutiu druhého odvolacieho senátu ÚHVT z 10. januára 2013 (vec R 2204/2011-2), ktoré sa týka námietkového konania medzi Continental Reifen Deutschland GmbH a Continental Wind Partners LLC
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Continental Wind Partners LLC je povinný nahradiť trovy konania.
            
         
      (1)  Ú. v. EÚ C 156, 1.6.2013.